Apstiprināts:

Rīgas Tehniskās universitātes aģentūras

“Rīgas Tehniskās universitātes Olaines Tehnoloģiju koledža”

Padomes sēdē

Olainē, 2022. gada \_\_. februārī

Protokols Nr.\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ D.Vilkena

Noteikumi par izglītojamo uzņemšanas kārtību

**Rīgas Tehniskās universitātes Olaines Tehnoloģiju koledžā (RTU OTK)**

**2022./2023. akadēmiskajā gadā**

**I Vispārīgie jautājumi**

1.1. Tiesības tikt uzņemtam saskaņā ar šiem Noteikumiem un studēt Rīgas Tehniskās universitātes Olaines Tehnoloģiju koledžā (turpmāk - RTU OTK) ir vienādas Latvijas pilsonim, Latvijas nepilsonim, Eiropas Savienības pilsonim, Eiropas Ekonomikas zonas pilsonim vai Šveices Konfederācijas pilsonim un Eiropas Kopienas pastāvīgajam iedzīvotājam, kuram ir derīga uzturēšanās atļauja.

1.2. Ārvalstnieki, kuri nav minēti šo noteikumu 1.1 punktā, var pretendēt studijām RTU OTK valsts valodā par fizisko vai juridisko personu līdzekļiem, ja iepriekšējā izglītība atbilst attiecīgās studiju programmas prasībām par iepriekšējo izglītību.

1.3. RTU OTK īsteno **akreditētas** pilna laika pirmā līmeņa profesionālās augstākās izglītības studiju programmas **par valsts budžeta līdzekļiem**:

- **„Vides aizsardzības tehnoloģija’’**, iegūstamā kvalifikācija - vides speciālists (studiju ilgums 2,5 gadi);

- **„Biotehnoloģija’’**, iegūstamā kvalifikācija – biotehnoloģijas speciālists (studiju ilgums 2,5 gadi);

- **„Pārtikas produktu kvalitātes kontrole’’**, iegūstamā kvalifikācija - pārtikas kvalitātes speciālists (studiju ilgums 2 gadi);

1.4. RTU OTK īsteno **akreditētu** nepilna laika pirmā līmeņa profesionālās augstākās izglītības studiju programmu **„Biotehnoloģija”** par juridisku vai fizisku personu līdzekļiem (studiju ilgums 3 gadi). Ja studentu skaits grupā ir vairāk kā astoņi.

1.5. Pilna laika studijas tiek organizētas dienas vai vakara nodaļās.

1.6. Vietu skaitu uzņemšanai studijām par valsts budžeta vai fizisko vai juridisko personu līdzekļiem katrā pilna laika studiju programmā un studiju maksu katrā studiju programmā nosaka RTU Senāts ne vēlāk kā vienu mēnesi pirms pieteikumu iesniegšanas sākuma datuma.

1.7. Par valsts budžeta līdzekļiem var studēt tikai vienā studiju programmā.

1.8. Studējošo uzņemšanas rezultātus nosaka RTU OTK Uzņemšanas komisija un apstiprina ar RTU OTK rīkojumu.

1.9. Dokumentu iesniegšanas un reflektantu imatrikulācijas laikā nepieciešamās informācijas pieejamību un pretenziju izskatīšanu nodrošina RTU OTK Uzņemšanas komisija.

1.10. RTU OTK ir tiesības pārtraukt personas piedalīšanos uzņemšanas procesā, ja tā nav ievērojusi uzņemšanu regulējošo normatīvo aktu prasības.

1.11. Reflektantam Administratīvā procesa likumā noteiktajā kārtībā ir tiesības prasīt, lai RTU OTK lēmums par atteikšanos ieskaitīt studējošo skaitā tiktu noformēts rakstiski.

1.12. RTU OTK Uzņemšanas komisijas lēmumus var apstrīdēt mēneša laikā no lēmuma pieņemšanas brīža, iesniedzot motivētu iesniegumu RTU OTK direktoram. Direktora pieņemto lēmumu var pārsūdzēt tiesā Administratīvā procesa likumā noteiktajā kārtībā.

1.13. Visus ar uzņemšanu RTU OTK saistītos jautājumus, kuri nav noregulēti Latvijas Republikā spēkā esošajās tiesību normās vai šajos Noteikumos, izskata RTU OTK Uzņemšanas komisija.

**II Pieteikšanās noteikumi**

2.1. Pieteikties studiju uzsākšanai var personas, kuru iepriekšējā izglītība atbilst Latvijas Republikas noteiktajam vispārējās vidējās izglītības līmenim vai profesionālās vidējās izglītības līmenim un to apliecina atbilstoši dokumenti.

2.2. Pieteikumi studijām jāiesniedz uz RTU OTK noteikta parauga veidlapām, ierodoties klātienē vai arī piesakoties elektroniski RTU OTK mājas lapā.

2.3. Pieteikšanās studiju uzsākšanai un konkursu rezultātu noteikšana notiek katrai studiju programmai atsevišķi.

2.4. Dokumentus pieņem pilna/nepilna laika studijām RTU OTK Uzņemšanas komisija (Zeiferta iela 2, Olaine, Olaines novads, LV-2114, tālr. 25623747, 26117783):

- pilna laika studijām (dienas nodaļā) un nepilna laika studijām no 2022. gada 29. jūnija līdz 19. augustam darba dienās no plkst. 8.30 – 16.00. Pēc abpusējas vienošanās dokumentus klātienē var iesniegt darba dienās arī pēc 16.00.

- dokumentu reģistrācijas izmaksas - saskaņā ar RTU OTK maksas pakalpojumu cenrādi, veicot maksājumu uz vietas RTU OTK kasē vai ar bankas pārskaitījumu uz aģentūras kontu Valsts kasē.

2.5. Pilnvarojot citu personu, pilnvarotajai personai iesniedzot iesniegumu studijām RTU OTK Uzņemšanas komisijā. Pilnvarotajai personai jāuzrāda notariāli apstiprināta pilnvara, pilnvaras devēja personu apliecinoša dokumenta kopija un šo Noteikumu

2.7. punktā norādīto dokumentu oriģināli.

2.6. Personas, kuras vidējo izglītību ieguvušas ārvalstīs, var pieteikties studijām RTU OTK, ierodoties klātienē, pieteikumam pievienojot Akadēmiskās informācijas centra izziņu par to, kādam Latvijā piešķirtam izglītības dokumentam vai akadēmiskam grādam atbilst ārvalstīs iegūtais izglītības dokuments. Izglītības dokumentā uzrādīto priekšmetu novērtējumu pielīdzināšanu RTU OTK uzņemšanas kritērijiem veic RTU OTK Uzņemšanas komisija.

2.7. Piesakoties studijām, reflektantam vai tā pilnvarotai personai jāaizpilda iesniegums un jāuzrāda oriģināls (kopija jāiesniedz):

- dokumenta par vispārējo vidējo izglītību vai profesionālo vidējo izglītību un sekmju izraksts;

- Centralizēto eksāmenu (turpmāk - CE) latviešu valodā, svešvalodā un matemātikā sertifikātus; (ja izglītība iegūta ārvalstīs, tad AIC izsniegta izziņa par iegūtās izglītības atzīšanu Latvijā);

- derīga pase vai personas apliecība;

- ja mainīts vārds vai/un uzvārds un/vai personas kods, tā maiņu apliecinošs dokuments;

- 2 fotogrāfijas (3 x 4 cm).

2.8. Ja reflektants, kas vispārējo vidējo izglītību vai profesionālo vidējo izglītību ieguvis līdz 2004. gadam piecu ballu vērtēšanas sistēmā, tad iegūtie vērtējumi tiek pielīdzināti 10 ballu vērtēšanas skalai un iegūtie vērtējumi izteikti procentos, atbilstoši šo Noteikumu 2.9. punktam.

2.9. Vērtējumu līmeņi (tikai sekmīgie vērtējumi):

|  |  |  |
| --- | --- | --- |
| Vērtējums 5 ballu sistēmā | Vērtējums 10 ballu sistēmā | Vērtējums procentos |
|  | 10 | 100 |
| 5 (teicami) | 9 | 90 |
|  | 8 | 80 |
| 4 (labi) | 7 | 70 |
|  | 6 | 60 |
| 3 (viduvēji) | 5 | 50 |
|  | 4 | 40 |

**III Reģistrācija un imatrikulācija**

3.1. Lai kļūtu par RTU OTK studentu, pretendentiem jāreģistrējas studijām konkrētajāstudiju programmā.

3.2. Reflektantu uzņemšana pilna un nepilna laika studiju programmās notiek pēc centralizēto eksāmenu (CE) rezultātiem matemātikā, latviešu valodā un svešvalodā.

3.3. Personas, kuras ieguvušas vidējo izglītību līdz 2009. gadam (ieskaitot), kā arī personas,kuras ieguvušas vidējo izglītību ārvalstīs, vai personas, kuras normatīvajos aktosnoteiktajā kārtībā bijušas atbrīvotas no vidējās izglītības valsts pārbaudījumiem, var tiktuzņemtas studiju programmās, pamatojoties uz vidējās izglītības dokumenta gadaatzīmēm šo noteikumu 3.2. punktā norādītajos priekšmetos, kurām jābūt sekmīginokārtotām.

3.4. Personas, kuras ieguvušas vidējo izglītību un nav kārtojušas kādu no 3.2.punktaminētiem CE vai atbilstoši 3.3. punktā minētam ir nesekmīga gada atzīme, kārto CEatbilstoši Ministru kabineta 2010.gada 6.aprīļa noteikumiem Nr. 335 “Noteikumi parcentralizēto eksāmenu saturu un norises kārtību”.

3.5. Atbilstoši Ministru kabineta 2015. gada 29. septembra noteikumiemNr. 543„Noteikumi par svešvalodas centralizētā eksāmena vispārējās vidējās izglītībasprogrammā aizstāšanu ar starptautiskas testēšanas institūcijas pārbaudījumusvešvalodā” CE svešvalodā var aizstāt ar starptautiskās testēšanas institūcijaspārbaudījumu svešvalodā, kas jāuzrāda RTU OTK Uzņemšanas komisijā.

3.6. Reflektantus studijām par valsts budžeta līdzekļiem vai par fizisko vai juridisko personulīdzekļiem ieskaita tikai vienā RTU OTK studiju programmā atklāta un vienlīdzīgakonkursa kārtībā.

3.7. Lai noteiktu reflektanta rangu dalībai konkursā, katra CE vērtējums tiek aprēķināts kāvidējā vērtība no visām CE vērtējuma sadaļām un tiek summēti.

3.8. Konkursa gadījumā priekšroka tiek dota pretendentiem no maznodrošinātām ģimenēmun daudzbērnu ģimenēm, uzrādot attiecīgu dokumentu oriģinālu.

3.9. Konkursa rezultātus nosaka un apstiprina RTU OTK Uzņemšanas komisija, kurus izziņone vēlāk kā vienu nedēļu pēc reflektantu reģistrācijas termiņa beigām.

3.10. Studiju līguma slēgšana RTU OTK studiju programmās (dienas vai vakara nodaļā) –sākot ar 2022. gada 23.augustu klātienē no plkst.10.00-16.00, vai noslēgt līgumu izmantojot elektronisko parakstu. Studijas sākas 1.septembrī.

3.11. Ja reflektants norādītajā laikā nav reģistrējies, noslēdzis studiju līgumu, viņš zaudētiesības reģistrēties studijām konkrētajā studiju programmā, un RTU OTK ir tiesībasuzaicināt reģistrēties nākamos reflektantus, kuri konkursā ir ieguvuši zemāku rezultātu.

3.12. Informācija par uzņemšanas rezultātiem tiek paziņota individuāli.

3.13. Grozījumus “Noteikumos par izglītojamo uzņemšanas kārtību” var ierosināt uniesniegt OTK administrācija. Ierosinājumi iesniedzami rakstveidā, pamatojotizmaiņu nepieciešamību. Grozījumus apstiprina OTK padome.